b"\n_START_ARTICLE_\nPere de Cadireta\n_START_SECTION_\nBiografia\n_START_PARAGRAPH_\nNascut a Moi\xc3\xa0, va fer-se dominic. Va ser company de Ramon de Penyafort a Barcelona. Va predicar al sud de Fran\xc3\xa7a a l'\xc3\xa8poca de la croada contra els albigesos. _NEWLINE_En 1250, el superior dominic de la prov\xc3\xadncia de Toledo el va designar, juntament amb set preveres m\xc3\xa9s, per a estudiar \xc3\xa0rab a Tun\xc3\xadsia, amb la intenci\xc3\xb3 que poguessin estudiar textos isl\xc3\xa0mics i poder predicar despr\xc3\xa9s als musulmans. Va ser nomenat Inquisidor general en 1257, a Barcelona. Va lluitar activament contra l'heretgia i la usura, participant en la condemna del c\xc3\xa0tar Ramon de Jossa i, en 1262, en la d'Arnau i Ermessenda de Castellb\xc3\xb2. Va fer matar un gran grup de c\xc3\xa0tars a Siurana i Prades._NEWLINE_En 1273 va fundar el convent dominic de la Seu d'Urgell, del qual va ser prior, i des d'on va dirigir la lluita contra l'heretgia a la regi\xc3\xb3. Va morir m\xc3\xa0rtir, en circumst\xc3\xa0ncies poc clares, lapidat per un grup d'heretges en 1277 o 1279, juntament amb el seu company Pon\xc3\xa7 de Planella.\n_START_SECTION_\nVeneraci\xc3\xb3\n_START_PARAGRAPH_\nVa ser enterrat a la catedral de la Seu d'Urgell\xe2\x80\x94despr\xc3\xa9s, les seves rel\xc3\xadquies van ser traslladades a l'esgl\xc3\xa9sia de Sant Dom\xc3\xa8nec de la Seu d'Urgell; en \xc3\xa9sser desamortitzat el convent, van ser traslladades novament a la catedral\xe2\x80\x94i venerat com a sant a la comarca. La seva canonitzaci\xc3\xb3, iniciada en 1866, va quedar interrompuda;rep culte local, a Urgell i Moi\xc3\xa0, com a beat."